Jalan Puncak Alam

Jalan Puncak Alam merupakan sebuah filem seram Malaysia 2015 arahan Dharma Aizat terbitan Mangkin Prestij. Filem ini ditayangkan pada 7 Mei 2015.

Sinopsis
Mengisahkan tentang dua pelajar Universiti Teknologi MARA (UiTM), Hanif (Niezam Zaidi) dan Azizi (Azwan Kombos) yang mengalami pengalaman pelik dan menyeramkan ketika melalui jalan Puncak Alam. Bermula dengan Azizi yang ketika itu sedang dalam perjalanan pulang ke rumah dengan menaiki sebuah motor. Tanpa diduga, motosikalnya telah rosak di kawasan hutan di Jalan Puncak Alam. Apabila diperiksa, dia mendapati motosikalnya kehabisan minyak walaupun baru sahaja isi. Azizi meminta pertolongan Hanif

Ketika Hanif dalam perjalanan menuju ke tempat Azizi, dia turut mengalami peristiwa yang tidak pernah dia laluinya sebelum ini. Lebih mencemaskan apabila Azizi turut berdepan dengan makhluk yang pelik ketika dia berada di jalan tersebut, Sepanjang laluan di Jalan Puncak Alam bukan sahaja gelap malah turut mengundang satu perasaan yang tidak dapat di gambarkan.

Apabila mereka berdua berjumpa, semuanya hampir selesai namun pertemuan Azizi dengan seorang pengail ikan telah membongkarkan satu perkara yang tidak masuk akal…. apakah perkara tersebut?

Pelakon 
 Niezam Zaidi sebagai Hanif
 Azwan Kombos sebagai Azizi
 Adik Muhammad Maliq Emam sebagai Budak/Hantu 
 Ustaz Dinie sebagai Pak Cik
 Zakaria Zahid sebagai Pemancing
 Epy Kodiang sebagai Dekjan
 Shafiez Shamsuri sebagai Azmi
 Iskandar Nor sebagai Erol
 Ahmad Syafiq sebagai Farid

Penerbitan
Jalan Puncak Alam diarahkan oleh Dharma Aizat dan diterbitkan oleh Jane Teo untuk Mangkin Prestij. Ia merupakan filem kedua arahannya selepas Ia Wujud (2014).

Penggambaran dijalankan pada 2014, selepas Hari Raya Aidilfitri dan mengambil masa seminggu untuk disiapkan. Hampir 96 peratus babak melibatkan kawasan Puncak Alam.Jalan Puncak Alam, simpan kisah misteri Sinar Harian. Diperoleh pada 30 Ogos 2015.

Keluaran dan sambutan
Jalan Puncak Alam dikeluarkan pada 7 Mei 2015 dan dikelaskan sebagai PG13 dengan bimbingan ibu bapa dan penjaga untuk kanak-kanak bawah umur 13 tahun.

Filem ini merupakan satu kegagalan komersial dan menerima ulasan negatif dari pengkritik filem. Rozaimi Zubaidi dari mStar Online menulis bahawa filem ini menampilkan plot yang mengelirukan, berkata: "…Jalan Puncak Alam ini  mempunyai penyusunan plot yang mengelirukan dan kadangkala filem ini juga mempunyai pengulangan yang tidak wajar dilakukan kerana ia boleh menyebabkan penonton berasa bosan."Jalan Puncak Alam tampilkan ploy yang mengelirukan mStar Online. Dicapai pada 30 Ogos 2015.

Rujukan


Pautan luar


Kategori:Filem 2015
Kategori:Filem seram Malaysia
Jalan Puncak Alam
Jalan Puncak Alam
Jalan Puncak Alam